Skote klap by East Rand Mall | Maroela Media
Mense drom saam buite die sentrum. Foto: Photo:
Manogari Nogz Moonsammy / Twitter
Tebogo Magoro, woordvoerder van Netcare 911, het gesê paramedici is omstreeks 12:27 na die toneel ontbied.
"By paramedici en ander nooddienste se aankoms op die toneel is twee mans en 'n vrou met skietwonde aangetref," het Magoro gesê.
"Een van die slagoffers het 'n skietwond aan sy agterkop gehad en is op die toneel dood verklaar."
Een van die verdagtes en 'n vrou wat inkopies gedoen het, het geringe tot matige beserings opgedoen. Hulle is op die toneel gestabiliseer en na 'n nabygeleë hospitaal geneem vir verdere behandeling.
Kapt. Mavela Masondo, provinsiale polisiewoordvoerder van Gauteng, het die voorval aan Maroela Media bevestig.
Volgens Masondo is die man wat doodgeskiet is 'n veiligheidswag by sentrum. Die vrou is in die spervuur in die onderlyf gewond.
"Die polisie het inligting opgevolg van 'n groep verdagtes wat gesoek is in verband met 'n moord. Hulle het inligting ontvang dat die groep van vyf verdagtes by die winkelsentrum gaan wees," het Masondo gesê.
Masondo het gesê die polisie het die groep by die sentrum opgemerk en die verdagtes het op die polisie losgebrand toe die polisie hulle in hegtenis wou neem. Die polisie het teruggeskiet. Die wag is glo doodgeskiet terwyl hy probeer het om te help om die verdagtes in hegtenis te neem.
Die polisie het die verdagte wat geskiet is en nóg 'n verdagte in hegtenis geneem. Drie kon daarin slaag om te ontsnap en is steeds soek.
'n Verdagte word aangekeer. Foto: Via @PeeMoTraffic / Twitter
Foto: Via @PeeMoTraffic / Twitter
Maar die ANC kaders hou voet by stuk dat NIKS in SA verkeerd is nie? Geen geweld, moord, verwoesting, brand, breek, vergrype, diefstal… GEKKE PARADYS!
Ek hoop die nuus van hierdie week is alreeds aan die hoofstroom- nuusmedia en die buitewereld en veral in Australie bekend sodat onse minister wat gekenmerk deur pruike en leuens aan die lig kan kom. Ja die land brand.
Wonder wie se vuur die arme oorlede wag getref het…….
Roekelose optrede van polisie. Hulle moes voorsien het dat verdagtes gewapen kan wees en dat die publiek in gevaar gestel kan word.
Die polisie het hulle gaan voorlê en steeds halwe werk gedoen. Hulle het tyd gehad om te beplan. Dit neig te klink na halwe werk.